**เอกสารหมายเลข 1**แนบท้าย 4

แบบประเมินคุณสมบัติของบุคคล

**ชื่อ นางสาวริญญาภัท มะลาหอม**

**ตำแหน่ง นักวิชาการเงินและบัญชีปฏิบัติการ ตำแหน่งเลขที่ 150**

**กลุ่ม/ฝ่าย งบประมาณ กองคลัง**

**กรมปศุสัตว์ กระทรวงเกษตรและสหกรณ์**

**ขอประเมินเพื่อแต่งตั้งให้ดำรงตำแหน่งที่สูงขึ้น**

**ตำแหน่ง นักวิชาการเงินและบัญชีชำนาญการ ตำแหน่งเลขที่ 150**

**กลุ่ม/ฝ่าย งบประมาณ กองคลัง**

**กรมปศุสัตว์ กระทรวงเกษตรและสหกรณ์**

##### **เอกสารหมายเลข 3**

# ผลงานที่จะขอรับการประเมินเพื่อเลื่อนขึ้นแต่งตั้งให้ดำรงตำแหน่งที่สูงขึ้น

**1. ชื่อผลงาน** คู่มือการจัดทำประมาณการรายได้แผ่นดิน ของกรมปศุสัตว์

**ปีที่ดำเนินการ** 2563

**2. ความสำคัญและที่มาของปัญหาที่ทำการศึกษา**

รายได้แผ่นดิน หมายถึง บรรดาเงินที่หน่วยของรัฐจัดเก็บหรือได้รับไว้เป็นกรรมสิทธิ์ ไม่ว่าจะได้รับตามกฎหมาย ระเบียบ หรือข้อบังคับ หรือได้รับชำระตามอำนาจหน้าที่ หรือสัญญา หรือได้รับจากการให้ใช้ทรัพย์สินหรือ เก็บดอกผลจากทรัพย์สินของราชการ ให้นำส่งคลังตามระเบียบที่รัฐมนตรีกำหนด เว้นแต่จะมีกฎหมายกำหนดเป็นอย่างอื่น ซึ่งเมื่อคณะรัฐมนตรี ได้ลงมติเห็นชอบ การกำหนดแนวทางการจัดทำงบประมาณรายจ่าย และปฏิทินงบประมาณรายจ่ายประจำปีงบประมาณ ตามที่สำนักงบประมาณได้เสนอ โดยปฏิทินงบประมาณรายจ่ายประจำปีงบประมาณ ได้กำหนดให้ส่วนราชการ รัฐวิสาหกิจ และหน่วยงานอื่น ส่งคำของบประมาณรายจ่ายและประมาณการรายได้ประจำปีงบประมาณของหน่วยงานระดับกรม นำส่งสำนักงบประมาณ โดยมีวัตถุประสงค์เพื่อให้ทราบถึงแหล่งที่มาของรายได้ จำแนกตามประเภทและหน่วยงานที่จัดเก็บ สำหรับใช้เป็นข้อมูลประกอบการพิจารณาจัดทำประมาณการรายได้ประจำปี และเพื่อให้ได้ถึงข้อมูลสำหรับจัดทำเอกสารประกอบร่างพระราชบัญญัติงบประมาณรายจ่ายประจำปี รวมถึง การนำข้อมูลใช้สำหรับจัดเตรียมคำชี้แจงฝ่ายบริหาร ฝ่ายนิติบัญญัติ ผู้เกี่ยวข้องและผู้สนใจทั่วไป

กรมปศุสัตว์เป็นส่วนราชการหนึ่งที่มีการจัดเก็บรายได้จากการดำเนินงานจึงจำเป็นที่ต้องดำเนินการจัดทำประมาณการรายได้ตามที่กล่าวมาข้างต้น จำแนกตามรหัสรายได้ ประเภทรายได้ พร้อมคำชี้แจง ตามแบบฟอร์มที่สำนักงบประมาณกำหนด (แบบฟอร์ม ง.400 ง.401 และ ง.402) โดยสำนักงานเศรษฐกิจการเกษตร จะรวบรวมประมาณการรายได้ของส่วนราชการในสังกัดกระทรวงเกษตรและสหกรณ์ เพื่อเสนอรองนายกรัฐมนตรีที่รับผิดชอบ ให้ความเห็นชอบก่อนจัดส่งสำนักงบประมาณในระยะเวลาที่กำหนดในปฏิทินงบประมาณรายจ่ายประจำปีงบประมาณ ทั้งนี้ ในการจัดทำประมาณการรายได้แผ่นดินของกรมปศุสัตว์ที่ผ่านมาพบปัญหาจากการที่หน่วยงานประมาณการรายได้ที่ขอตั้งคลาดเคลื่อน ไม่สัมพันธ์กับกฎหมายระเบียบการจัดเก็บรายได้ของกรมปศุสัตว์ ซึ่งการจัดทำประมาณการรายได้จะต้องคำนึงถึงกฎหมาย ระเบียบ และมติคณะรัฐมนตรีที่เกี่ยวข้องกับการจัดเก็บรายได้ นโยบายและมาตรการต่างๆ ด้านภาษี นโยบาย และมาตรการอื่นๆ ที่มีผลกระทบต่อการจัดเก็บรายได้ ของรัฐบาล แนวโน้มเศรษฐกิจมหภาค เช่น อัตราการเจริญเติบโตของระบบเศรษฐกิจ แนวโน้มของอัตราดอกเบี้ย อัตราการขยายตัวของเงินฝาก และอัตราเงินเฟ้อ เป็นต้น รวมถึงผลการจัดเก็บรายได้และนำส่งคลังปีที่ล่วงมา การจัดเก็บข้อมูลสถิติรายได้จริง กองคลังจะเก็บรวบรวม โดยให้หน่วยงานในสังกัดกรมปศุสัตว์ จัดทำรายงานรายได้แผ่นดินประจำเดือน โดยการจำแนกตามหน่วยงาน ประเภทรายได้ อธิบายรายละเอียดประกอบรายได้ เพื่อแสดงถึงแหล่งที่มาของรายได้ การรายงานรายได้แผ่นดินประจำเดือน จะต้องนำส่งรายงานมาที่กองคลังภายในวันที่ 5 ของเดือนถัดไป เพื่อกองคลังจะได้รวบรวมจัดทำเป็นรูปแบบรายงานในภาพรวมระดับกรมเพื่อจัดส่งสำนักงบประมาณ และเป็นข้อมูลสถิติรายได้แผ่นดินเพื่อจัดทำประมาณการรายได้ ในบางหน่วยงานมีการส่งรายงานล่าช้า หรือรายงานข้อมูลไม่ถูกต้อง เหตุผลเนื่องจากมีการสับเปลี่ยนเจ้าหน้าที่ผู้รับผิดชอบ การลาออก โอนย้าย บรรจุใหม่ ซึ่งเป็นปัญหาที่พบบ่อยในปัจจุบัน ปัญหาเหล่านี้ทำให้มีผลกระทบ ต่อการจัดทำประมาณการรายได้ ซึ่งหากประมาณการสูงหรือต่ำเกินไป จะมีผลต่อการประมาณการรายได้ของประเทศ ที่จะนำมาพิจารณากำหนดวงเงินประมาณการรายจ่ายของประเทศได้

ดังนั้น จึงได้จัดทำคู่มือการจัดทำประมาณการรายได้แผ่นดิน ของกรมปศุสัตว์ เพื่อใช้เป็นแนวทางในการปฏิบัติงานของเจ้าหน้าที่กรมปศุสัตว์ ในการดำเนินการเกี่ยวกับการจัดทำประมาณการรายได้แผ่นดิน ของกรมปศุสัตว์ รวมไปถึงการรวบรวม จัดเก็บ ข้อมูลสถิติรายได้แผ่นดิน ของหน่วยงานส่วนกลาง และส่วนภูมิภาค อันจะเป็นประโยชน์ให้ได้ข้อมูลประมาณการรายได้ของกรมปศุสัตว์ที่ถูกต้องในการเตรียมชี้แจงฝ่ายบริหาร ฝ่ายนิติบัญญัติ ประกอบการพิจารณางบประมาณรายจ่ายประจำปี ต่อไป

**3. วัตถุประสงค์ในการศึกษา**

- เพื่อเป็นแนวทางในการปฏิบัติงานของเจ้าหน้าที่กรมปศุสัตว์ ในการดำเนินการเกี่ยวกับการจัดทำประมาณการรายได้แผ่นดินของกรมปศุสัตว์ รวมไปถึงการรวบรวม จัดเก็บ ข้อมูลสถิติรายได้แผ่นดิน ของหน่วยงานส่วนกลาง และส่วนภูมิภาค

- เพื่อให้ทราบขั้นตอนวิธีปฏิบัติเกี่ยวกับการจัดทำประมาณการรายได้แผ่นดินของกรมปศุสัตว์

**4. ความรู้ทางวิชาการ หรือแนวคิดหรือหลักทฤษฎีที่ใช้ในการดำเนินการ**

- คู่มือปฏิบัติ การจัดทำคำของบประมาณรายจ่าย ประจำปี ...

- พระราชบัญญัติควบคุมการฆ่าสัตว์และการจำหน่ายเนื้อสัตว์ พ.ศ. 2559

 - กฎกระทรวง กำหนดค่าธรรมเนียมตามกฎหมายว่าด้วยการควบคุมคุณภาพอาหารสัตว์ พ.ศ. 2560 ประกาศในราชกิจจานุเบกษา เล่ม 134 ตอนที่ 78 ลงวันที่ 27 กรกฎาคม 2560

 - กฎกระทรวง กำหนดค่าธรรมเนียมใบอนุญาต การต่ออายุใบอนุญาต และใบแทนใบอนุญาต ให้ตั้งหรือดำเนินการสถานพยาบาลสัตว์ ประกาศในราชกิจจานุเบกษา ฉบับกฤษฎีกา เล่ม 134 ตอนที่ 29 ก ลงวันที่ 10 มีนาคม 2560

 - ระเบียบกระทรวงการคลังว่าด้วยการจัดซื้อจัดจ้างและการบริหารพัสดุภาครัฐ พ.ศ. 2560

 - ระเบียบการเบิกจ่ายเงินจากคลัง การเก็บรักษาเงินและการนำเงินส่งคลัง พ.ศ.2551

- ระเบียบกรมปศุสัตว์ ว่าด้วยเงินรายได้จากการผลิต และจำหน่ายด้านปศุสัตว์ พ.ศ.2562 ประกาศ ณ วันที่ 6 มิถุนายน พ.ศ.2562

- ระเบียบกรมปศุสัตว์ ว่าด้วยการจำหน่ายพันธุ์พืชอาหารสัตว์ และเสบียงสัตว์ พ.ศ.2560 ประกาศ ณ วันที่ 1 กุมภาพันธ์ พ.ศ.2560

- ระเบียบกรมปศุสัตว์ ว่าด้วยเงินค่าธรรมเนียมที่เรียกเก็บจากใบอนุญาตนำสัตว์หรือซากสัตว์เข้า ออก หรือผ่านราชอาณาจักร และค่าที่พักสัตว์หรือซากสัตว์ที่นำเข้ามาในหรือส่งออกไปนอกราชอาณาจักร พ.ศ.2560

- กฎหมาย พระราชบัญญัติและระเบียบอื่นๆ ที่เกี่ยวข้อง

**5. วิธีการหรือขั้นตอนการศึกษา**

5.1 ศึกษาวิเคราะห์ขั้นตอนและวิธีปฏิบัติงานเกี่ยวกับการจัดทำประมาณการรายได้แผ่นดินของกรมปศุสัตว์ รวมไปถึงการรวบรวม จัดเก็บ ข้อมูลสถิติรายได้แผ่นดิน ของหน่วยงานส่วนกลาง และส่วนภูมิภาค

5.2 ศึกษา วิเคราะห์ปัญหา อุปสรรค รวมถึงสาเหตุและองค์ประกอบต่าง ๆ ที่ทำให้เกิด

ปัญหาเพื่อใช้เป็นแนวทางในการจัดทำคู่มือการปฏิบัติงาน

5.3 นำข้อมูลที่ได้จากการศึกษาวิเคราะห์มารวบรวมจัดทำคู่มือการปฏิบัติงาน

**6. ผู้ร่วมดำเนินการ (ถ้ามี)** (1) ชื่อ-นามสกุล………………-.………………….สัดส่วนผลงาน………………………..……

 (2) ชื่อ-นามสกุล………………-…………….…….สัดส่วนผลงาน……………..………………

**7. ระบุรายละเอียดเฉพาะงานในส่วนที่ผู้ขอรับการประเมินเป็นผู้ปฏิบัติ**

การจัดทำรายละเอียดการจัดทำประมาณการรายได้แผ่นดินของกรมปศุสัตว์ดังนี้

- ศึกษา วิเคราะห์ รวบรวม จัดเก็บข้อมูลสถิติเกี่ยวกับรายได้แผ่นดิน ของหน่วยงานส่วนกลาง และส่วนภูมิภาค (30%)

- พิจารณา ตรวจสอบ วิเคราะห์ วางแผน การจัดทำประมาณการรายได้แผ่นดิน(20%)

- ศึกษา วิเคราะห์ ข้อมูลสถิติรายได้แผ่นดิน โดยเปรียบเทียบรายได้จากสถิติรายได้จริง และประมาณการปีที่ผ่านมา โดยคำนึกถึงงบประมาณที่ขอตั้งในปีนั้นๆ และนโยบายการพัฒนาที่เกี่ยวข้อง สภาวะเศรษฐกิจรวมถึงสถานการณ์โรคระบาดที่เกี่ยวกับสัตว์ที่อาจมีผลกระทบ (30%)

- ประมวลผล จัดทำประมาณการรายได้แผ่นดินของกรมปศุสัตว์(20%)

**8. ประโยชน์ที่คาดว่าจะได้รับ (กรณีเป็นผลงานที่อยู่ระหว่างศึกษา)**

- เพื่อให้เจ้าหน้าที่ของกอง/สำนัก และเจ้าหน้าที่ของกองคลัง ที่รับผิดชอบเกี่ยวกับเงินรายได้ ทราบถึงขั้นตอนและวิธีการปฏิบัติงานเกี่ยวกับการจัดทำประมาณการรายได้แผ่นดิน

- ให้เจ้าหน้าที่หน่วยงานในส่วนภูมิภาค สามารถปฏิบัติตามขั้นตอนและวิธีการการปฏิบัติเกี่ยวกับการรายงานรายได้แผ่นดิน

**9.ระบุผลสำเร็จของงาน หรือผลการศึกษา (กรณีที่เป็นผลงานที่ดำเนินการเสร็จแล้ว)**……………………..………….

…………………………………………….-..………………………………………………..……………………………………………………….……

**10. ความยุ่งยากในการดำเนินการ/ปัญหา/อุปสรรค**

ต้องศึกษาระเบียบ หลักเกณฑ์ หนังสือเวียนที่เกี่ยวข้อง ขั้นตอนในการปฏิบัติงาน รวบรวม ปัญหาอุปสรรคต่าง ๆ เพื่อนำมาวิเคราะห์และจัดคำคู่มือเพื่อเป็นแนวทางในการดำเนินการและแก้ไขปัญหา อุปสรรค เพื่อให้ได้คู่มือการปฏิบัติงาน ที่มีประสิทธิภาพ

**11. การนำไปใช้ประโยชน์ หรือคาดว่าจะนำไปใช้ประโยชน์**

เจ้าหน้าที่ในสังกัดกรมปศุสัตว์สามารถใช้คู่มือการปฏิบัติเกี่ยวกับการจัดทำประมาณการรายได้แผ่นดิน และสามารถปฏิบัติตามขั้นตอนและวิธีการการปฏิบัติเกี่ยวกับการรายงานรายได้แผ่นดินประจำเดือนอย่างถูกต้อง

ขอรับรองว่าผลงานดังกล่าวข้างต้นเป็นความจริงทุกประการ

 ลงชื่อ…………………………………………………..

 (นางสาวริญญาภัท มะลาหอม)

 ผู้เสนอผลงาน

 วันที่ ….…..…./…………….……….../….……….

**ขอรับรองว่าสัดส่วนหรือลักษณะงานในการดำเนินการของผู้เสนอข้างต้นถูกต้องตรงกับความจริงทุกประการ**

ลงชื่อ…………………………………… ลงชื่อ……………………………….….

 (…………………………………..) (…………………………………)

ตำแหน่ง……………………………….. ตำแหน่ง………………………………..

ผู้ร่วมดำเนินการ ผู้ร่วมดำเนินการ

วันที่………../……………………./………….. วันที่…………../…………………../…………

## **ได้ตรวจสอบแล้วขอรับรองว่าผลงานดังกล่าวข้างต้นถูกต้องตรงกับความเป็นจริงทุกประการ**

ลงชื่อ……………………………………….. ลงชื่อ…………………………………..

 (นางสาวพัชมน เจริญสวัสดิ์) (นางเย็นจิต ทองยงค์)

นักวิชาการเงินและบัญชีชำนาญการพิเศษ ผู้อำนวยการกองคลัง

วันที่………./……………………/………….. วันที่…………/…………………../………...

(ผู้บังคับบัญชาที่ควบคุมดูแลการดำเนินการ)

**หมายเหตุ**

1. กรุณาให้ผู้ร่วมดำเนินการ และผู้บังคับบัญชา ลงลายมือชื่อรับรองให้ครบทุกคน **ด้วยลายมือจริง**

2. หากผลงานมีลักษณะเฉพาะ เช่นแผ่นพับ หนังสือ แถบบันทึกเสียง ฯลฯ ผู้เสนอผลงานอาจส่งผลงานจริงประกอบการพิจารณาของคณะกรรมการก็ได้

#### **เอกสารหมายเลข 4**

### **ข้อเสนอแนวคิด/วิธีการ เพื่อพัฒนางานหรือปรับปรุงให้มีประสิทธิภาพมากขึ้น**

**ชื่อ** นางสาวริญญาภัท มะลาหอม

**เพื่อประกอบการแต่งตั้งให้ดำรงตำแหน่งที่สูงขึ้นในตำแหน่ง** นักวิชาการเงินและบัญชีชำนาญการ

**ตำแหน่งเลขที่** 150 กองคลัง

**เรื่อง** การจัดทำรายงานรายได้แผ่นดิน และการจัดเก็บข้อมูลสถิติรายได้แผ่นดินของกรมปศุสัตว์ ผ่าน Google Form

**หลักการและเหตุผล**

เงินรายได้แผ่นดิน หมายถึง เงินที่ส่วนราชการจัดเก็บหรือรับไว้เป็นกรรมสิทธิ์ ไม่ว่าจะเป็นตามกฎหมาย ระเบียบ หรือข้อบังคับ หรือได้รับชำระตามอำนาจหน้าที่ หรือสัญญา หรือได้รับจากการให้ใช้ทรัพย์สินหรือ เก็บดอกผลจากทรัพย์สินของราชการ ให้นำส่งตามระเบียบที่รัฐมนตรีกำหนด เว้นแต่จะมีกฎหมายกำหนดเป็นอย่างอื่น ซึ่งกระทรวงการคลังพิจารณาให้ความเห็นชอบ/ไม่เห็นชอบร่างกฎหมายที่หน่วยงานของรัฐเสนอกรณีที่มีการกำหนดบทบัญญัติให้หน่วยงานของรัฐไม่ต้องนำเงินรายได้หรือเงินอื่นใดส่งคลัง (มาตรา 34 ของพระราชบัญญัติวินัยการเงิน การคลังภาครัฐ พ.ศ. 2561) เมื่อหน่วยงานส่วนราชการได้จัดเก็บหรือรับเงินรายได้แผ่นดินแล้ว จะต้องปฏิบัติตามขั้นตอนกระบวนงานในระบบรับและนำส่งให้เป็นไปตามระเบียบต่างๆ ที่เกี่ยวข้องอย่างเคร่งครัด รวมถึงหน่วยงานส่วนราชการจะต้องจัดทำรายงานการรับและนำส่งเงินรายได้แผ่นดิน โดยการจำแนกตามหน่วยงาน ประเภทรายได้ อธิบายรายละเอียดประกอบรายได้ เพื่อแสดงถึงแหล่งที่มาของรายได้ การรายงานรายได้แผ่นดินประจำเดือน หน่วยงานสังกัดกรมปศุสัตว์ ในส่วนภูมิภาค จะต้องนำส่งรายงานมาที่กองคลังภายในวันที่ 5 ของเดือนถัดไป เพื่อกองคลังจะได้รวบรวมจัดทำเป็นรูปแบบรายงานในภาพรวมระดับกรมเพื่อจัดส่งสำนักงบประมาณภายในระยะเวลาที่กำหนด การส่งรายงานในปัจจุบันจะมีการส่งด้วยกันทั้งสิ้น 2 ช่องทาง คือ การจัดส่งรายงานทางไปรษณีย์ และการส่งทาง e-Mail ซึ่งปัญหา ที่เกิดขึ้นในปัจจุบันการส่งรายงานเช่นนี้ทำให้เกิดความล่าช้า และการบันทึกข้อมูลไม่ถูกต้อง ครบถ้วน ดังนั้น เพื่อให้เจ้าหน้าที่ผู้ปฏิบัติงานเกี่ยวกับการจัดทำรายงานรายได้แผ่นดิน จัดทำและนำส่งได้อย่างให้มีประสิทธิภาพ รวดเร็วถูกต้อง ครบถ้วน หากมีการบันทึกแบบฟอร์มผิดพลาดสามารถตรวจสอบและแก้ไขได้ทันที จึงได้มีแนวคิดในการปรับปรุงและพัฒนาวิธีการการจัดทำรายงานรายได้แผ่นดินให้มีประสิทธิภาพมากยิ่งขึ้น โดยวิธีการบันทึกข้อมูลผ่านทาง Google Form (โดยการใช้ Form ใน Google Drive เป็นการสร้าง Form ที่ต้องการคำตอบจากผู้ตอบ เมื่อทำการส่ง Form ไปถึงผู้รับให้ผู้รับตอบและส่งคำตอบกลับมา ข้อมูลจะถูกเก็บบันทึกโดยอัตโนมัติ)เพื่อให้ได้ข้อมูลสถิติรายได้แผ่นดินของกรมปศุสัตว์ เป็นข้อมูลที่ถูกต้อง รวดเร็ว ตรวจสอบได้ สามารถนำข้อมูลที่ได้มาใช้ในการจัดทำประมาณการรายได้ที่แม่นยำ และยังสามารถนำข้อมูลมาใช้ในการสนับสนุนการทำงานของกรมปศุสัตว์ในด้านอื่นๆ

**บทวิเคราะห์ / แนวคิด / ข้อเสนอ (แผนงาน / โครงการ ) ที่ผู้ประเมินจะพัฒนางาน**

 หน่วยงานในสังกัดกรมปศุสัตว์ จะต้องจัดทำรายงานรายได้แผ่นดินประจำเดือน โดยการบันทึกตามแบบฟอร์มรายงานที่กองคลังกำหนด โดยการจำแนกตามหน่วยงาน ตามประเภทรายได้ พร้อมทั้งอธิบายรายละเอียดประกอบรายได้ เพื่อแสดงถึงแหล่งที่มาของรายได้เมื่อดำเนินการเสร็จเรียบร้อยแล้วให้จัดส่งกองคลัง ในรูปแบบรายงาน ส่งกองคลัง ภายในวันที่ 5 ของเดือนถัดไป จัดส่งทางไปรษณีย์ และทาง e-Mail ซึ่งการบันทึกรายงานมีข้อผิดพลาดบ้าง และจัดส่งรายงานล่าช้าเกินกำหนดบ้าง ทำให้ได้รับข้อมูลเพื่อจัดทำรายงานในภาพรวมของกรมปศุสัตว์ และการจัดเก็บข้อมูลสถิติเกิดการคลาดเคลื่อนได้ จึงได้มีแนวคิดในการปรับปรุงและพัฒนาวิธีการการจัดทำรายงานรายได้แผ่นดิน โดยวิธีการบันทึกข้อมูลผ่านทาง Google Form โดยการใช้ Form ใน Google Drive (Google Drive หรือ “Drive” คือพื้นที่จัดเก็บข้อมูล ผ่าน Google และการสำรองข้อมูลไฟล์ที่มีความปลอดภัย ทำให้สามารถใช้ไฟล์เหล่านั้นที่ไหนก็ได้) โดยจะเริ่มขั้นตอนการสร้างแบบฟอร์มเอกสารสำหรับการกรอกข้อมูลในรูปแบบรายงานรายได้แผ่นดินที่กรมปศุสัตว์กำหนด แล้วนำ Code จาก Google Form คัดลอกนำไปวางไว้ใน Code ของเว็บกองคลัง เป็นช่องทางการเข้าใช้งานให้หน่วยงานในสังกัดกรมปศุสัตว์ เข้ามาบันทึกรายงานเงินรายได้แผ่นดินประจำเดือน ผู้บันทึกจะต้องมีการลงชื่อเข้าใช้งาน (Log-in) ในคอมพิวเตอร์ ถือเป็นการยืนยันตัวตนในการรับรองข้อมูลของหน่วยงาน เมื่อทำการกรอกข้อมูลในแบบฟอร์มแล้วระบบจะแจ้งให้บันทึกและยืนยันการส่งข้อมูล กองคลังตรวจสอบข้อมูลที่ได้รับเมื่อครบถ้วน และถูกต้องแล้ว สามารถนำผลลัพธ์จากการกรอกรายงานตามแบบฟอร์มนั้นออกมาเป็นไฟล์ข้อมูลในรูปแบบที่ต้องการ เช่นที่ใช้งานทั่วไปคือ Microsoft Excelจะนำไปใช้ต่อได้อย่างสะดวก รวดเร็ว เพื่อให้ได้ข้อมูลสถิติรายได้แผ่นดินของกรมปศุสัตว์ เป็นข้อมูลที่ถูกต้อง และประมวลผลได้อย่างรวดเร็ว ลดขั้นตอนการทำงาน ลดการใช้กระดาษและลดปัญหาการจัดส่งเอกสารทางไปรษณีย์ แล้วเอกสารข้อมูลที่รายงานนั้นจะถูกจัดเก็บในบัญชี Google ซึ่งง่ายต่อการค้นหา และต่างจากเอกสารทั่วไปที่อยู่ในรูปแบบเอกสารที่ต้องใช้พื้นที่ในการเก็บ

**ผลที่คาดว่าจะได้รับ**

 1. หน่วยงานในสังกัดกรมปศุสัตว์ เจ้าหน้าที่ผู้ปฏิบัติงาน ได้ทราบถึงขั้นตอนวิธีการปฏิบัติเกี่ยวกับการจัดทำรายงานรายได้แผ่นดินประจำเดือน

2. กองคลัง กรมปศุสัตว์ ได้รับข้อมูลการจัดเก็บรับและนำส่งเงินรายได้แผ่นดินที่ถูกต้อง ครบถ้วน ตรงตามเวลาที่กำหนด

3. การบันทึกข้อมูลผ่านทาง Google Form เป็นการลดการใช้กระดาษและลดปัญหาการจัดส่งเอกสารทางไปรษณีย์ ข้อมูลจะถูกจัดเก็บโดยอัตโนมัติและประมวลผลได้อย่างรวดเร็วลดขั้นตอนการทำงาน

**ตัวชี้วัดความสำเร็จ**

1. หน่วยงานในสังกัดกรมปศุสัตว์ เจ้าหน้าที่ผู้ปฏิบัติงาน เข้าใจและปฏิบัติตามขั้นตอนวิธีการปฏิบัติเกี่ยวกับการจัดทำรายงานรายได้แผ่นดินประจำเดือน

2. ข้อมูลการจัดเก็บรับและนำส่งรายได้แผ่นดิน ถูกต้อง ครบถ้วน ตรงตามเวลาที่กำหนด

3. ลดปัญหาการส่งรายงานล่าช้าเกินกำหนด การบันทึกรายงานไม่ถูกต้อง

 ลงชื่อ……………………………….

 (นางสาวริญญาภัท มะลาหอม)

 ผู้เสนอแนวคิด

 วันที่…..…../……..……./…......

## **การพิจารณาประเมินข้าราชการเพื่อคัดเลือกให้ส่งผลงานทางวิชาการ**

ชื่อ นางสาวริญญาภัท มะลาหอม

ตำแหน่ง นักวิชาการเงินและบัญชีปฏิบัติการ ตำแหน่งเลขที่ 150

ขอประเมินเพื่อแต่งตั้งให้ดำรงตำแหน่งที่สูงขึ้นในตำแหน่ง นักวิชาการเงินและบัญชีชำนาญการ

ตำแหน่งเลขที่ 150

ส่วน/กลุ่มงบประมาณ กองคลัง

### การพิจารณา (**คะแนนเต็ม 100คะแนน)**

 1. ผลงาน/ผลการปฏิบัติงานย้อนหลัง 3 ปี 50 คะแนน ได้รับ …………………….…คะแนน

 2. ข้อเสนอแนวคิด/วิธีการเพื่อพัฒนางานหรือปรับปรุงให้มีประสิทธิภาพมากขึ้น

 50 คะแนน ได้รับ …………………….…คะแนน

 **รวม** ……………………..…คะแนน

ลงชื่อ……………………………………………..

 (…………………………………………….)

ตำแหน่งปศุสัตว์เขต/ผู้อำนวยการสำนัก/กอง/ปศุสัตว์จังหวัด…………………………….

 วันที่…………………………..………………….

**หมายเหตุ** กรุณาให้ผู้บังคับบัญชาให้คะแนนโดยผู้ที่ผ่านการประเมินต้องได้รับคะแนนไม่ต่ำกว่า 80 คะแนน และให้ผู้บังคับบัญชาลงชื่อกำกับให้ครบถ้วน